Sacrosancte Dei ecclesie Sancti Vincentii martiris que fundata est infra menia Matisconis. Ego Gislebertus monetarius et uxor mea Emeltrudis donamus, pro remedio animarum nostrarum et genitoris mei Martini et genitricis mee Engeltrudis, quoddam mansum cum vinea in pago Matisconense, in agro Salorniacense, in villa Fontanilias. Terminatur a mane via publica, a medio die et a circio terra Sancti Vincentii, a sero terra Blitgerii et Sancti Vincentii; habet a mane perticas XXII et pedes VII et dimidium, a medio die perticas XXIII et pedes VI, a sero perticas XXVI, a circio perticas XXXIII. Infra has terminationes vel perticationes, donamus Domino Sanctoque Vincentio, et ab hac die in antea faciant canonici ad mensam fratrum in Dei servitio quicquid facere voluerint. S. Gisleberti et conjugis ejus, qui fieri jusserunt. S. Blitgerii qui consensit et firmavit. S. Wandalmari. S. Gisleberti. S. Engeltrudis, qui consentierunt. S. Sicani. S. Warnerii. S. Arfredi. S. Arlebaldi. S. Rinconis. S. Arnidi. Data per manum Otgerii, mense marcii, die jovis, Henrico rege regnante.